ddrg/super_eurlex huggingface dataset:
Έκθεση του Ελεγκτικού Συνεδρίου σχετική με τον έλεγχο της αποτελεσματικότητας της διαχείρισης της Ευρωπαϊκής Κεντρικής Τράπεζας για το οικονομικό έτος 2002 συνοδευόμενη από τις απαντήσεις της Ευρωπαϊκής Κεντρικής Τράπεζας

(2004/C 45/02)

1. Ο έλεγχος του Συνεδρίου βασίστηκε στο άρθρο 27 παράγραφος 2 του πρωτοκόλλου σχετικά με το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (ΕΚΤ) που είναι προσαρτημένο στη συνθήκη για την ίδρυση της Ευρωπαϊκής Κοινότητας. Δυνάμει του άρθρου αυτού, το Συνέδριο έχει εντολή να εξετάζει "την αποτελεσματικότητα της διαχείρισης της ΕΚΤ".

2. Για τον έλεγχο της ΕΚΤ υιοθετήθηκε μια εκ περιτροπής μέθοδος ελέγχου, βάσει της οποίας κάθε χρόνο επιλέγονται προς εξέταση διαφορετικοί τομείς της διαχείρισης.

3. Ο έλεγχος για το 2002 αφορούσε τα εφαρμοζόμενα συστήματα πληροφόρησης σε επίπεδο προϋπολογισμού καθώς και την ανάθεση και τη διαχείριση εξωτερικών υπηρεσιών.

4. Γενικά, από τον έλεγχο διαπιστώθηκε ότι οι εφαρμοζόμενες διαδικασίες ήταν επαρκείς. Εντούτοις, θα μπορούσαν να γίνουν ορισμένες βελτιώσεις.

5. Όσον αφορά τις εφαρμοζόμενες διαδικασίες του προϋπολογισμού και τα σχετικά συστήματα πληροφόρησης, το Συνέδριο ενθαρρύνει την ΕΚΤ να συνεχίσει τις προσπάθειές της για την ενοποίηση των διαδικασιών διαχείρισης και παρακολούθησης του προϋπολογισμού σε ένα ενιαίο ενημερωμένο έγγραφο και να εξακολουθήσει να αναπτύσσει ένα πλήρως ολοκληρωμένο ηλεκτρονικό σύστημα για τον προϋπολογισμό και τη λογιστική.

6. Ως προς τη διαχείριση των εξωτερικών υπηρεσιών, το Συνέδριο εντόπισε ορισμένους τομείς που επιδέχονται βελτίωση. Οι τομείς αυτοί αφορούν τη διαθεσιμότητα, σε ομοιογενή μορφή, των πληροφοριών που υπάρχουν στο κεντρικό επίπεδο και αφορούν τις συμβάσεις που συνάπτονται σε αποκεντρωμένο επίπεδο, συμπεριλαμβανομένης της αναφοράς των εξαιρέσεων από τους κανόνες περί προμηθειών. Βελτιώσεις μπορούν να γίνουν και όσον αφορά, αφενός, την τεκμηρίωση που αιτιολογεί την προσφυγή σε εξωτερικούς συνεργάτες και, αφετέρου, τις διαδικασίες εξέτασης της απόδοσης αυτών των συμβάσεων.

Η παρούσα έκθεση εγκρίθηκε από το Ελεγκτικό Συνέδριο στο Λουξεμβούργο κατά τη συνεδρίασή του της 14ης και 15ης Iανουαρίου 2004.

Για το Ελεγκτικό Συνέδριο

Juan Manuel Fabra Vallés

Πρόεδρος

Απαντηση τησ Ευρωπαϊκης Κεντρικης Τραπεζασ

Η Ευρωπαϊκή Κεντρική Τράπεζα (ΕΚΤ) εκφράζει την ικανοποίησή της για την έκθεση του Ευρωπαϊκού Ελεγκτικού Συνεδρίου για το οικονομικό έτος 2002, καθώς και την εκτίμησή της για τη γνώμη που διατύπωσε το Συνέδριο, σύμφωνα με την οποία οι ισχύουσες διαδικασίες ήταν, γενικά, επαρκείς. Η ΕΚΤ λαμβάνει υπόψη τις χρήσιμες υποδείξεις για τη βελτίωση των διαδικασιών της και έχει ήδη προβεί στις ανάλογες ενέργειες όσον αφορά τις διαδικασίες σχετικά με τον προϋπολογισμό και τις προμήθειες.
7.12.

Στην ετήσια έκθεσή του για το 2002 (σημεία 7.6 και 7.37) το Συνέδριο παρατήρησε ότι έπρεπε ακόμη να πραγματοποιηθεί μία γενικότερη αξιολόγηση κινδύνων, ότι τα ερωτηματολόγια για την επεξεργασία αναλήψεων υποχρεώσεων και πληρωμών δεν χρησιμοποιούνταν συστηματικά και ότι έλειπε ένα σύστημα απολογισμού σχετικά με εντολές ανάκτησης και αδυναμίες εσωτερικών ελέγχων. Το 2003 η κατάσταση βελτιώθηκε κατά το ότι το Γραφείο συνεργασίας EuropeAid ολοκλήρωσε την αξιολόγηση κινδύνων τον Οκτώβριο του 2003 και ότι γινόταν συστηματική χρήση ερωτηματολογίων σε όλες τις αντιπροσωπείες που επισκέφθηκε το Συνέδριο. Ωστόσο, πέρα από μια λεπτομερή εξέταση των ανακτήσεων, την οποία πραγματοποίησε το τμήμα «Ανάλυσης οικονομικής διαχείρισης και ελέγχων (Analysis of financial management and controls — FMC)», δεν υπήρχε ικανοποιητική παρακολούθηση και υποβολή εκθέσεων σχετικά με τις ανακτήσεις ποσών από τις μονάδες «Οικονομικών θεμάτων, συμβάσεων και ελέγχων» όλων των Διευθύνσεων, (βλέπε σημείο 7.23). Ομοίως, δεν υπάρχουν στοιχεία από τα οποία να προκύπτει η ορθή λειτουργία του συστήματος που διασφαλίζει την αναφορά εκ μέρους του προσωπικού των αδυναμιών του εσωτερικού ελέγχου.
52003TA0522(01)R(01)

Διορθωτικό στην ΕΕ C 122 της 22ας Μαΐου 2003



Επίσημη Εφημερίδα αριθ. C 123 της 24/05/2003 σ. 0024 - 0024
Εκθεση

σχετικά με τους λογαριασμούς που καταρτίστηκαν από τον Γενικό Γραμματέα της Συνέλευσης για το μέλλον της Ευρωπαϊκής Ένωσης όσον αφορά το οικονομικό έτος 2002 (που άρχισε την 21η Φεβρουαρίου 2002 και έληξε την 31η Δεκεμβρίου 2002), συνοδευόμενη από τις παρατηρήσεις του Γενικού Γραμματέα της Συνέλευσης

(2003/C 122/01)

1. Η παρούσα έκθεση ελέγχου αφορά το Ταμείο για τη χρηματοδότηση της Συνέλευσης σχετικά με το μέλλον της Ευρωπαϊκής Ένωσης, το οποίο συστάθηκε με την Απόφαση αριθ. 2002/176/EU(1) (21 Φεβρουαρίου 2002) των αντιπροσώπων των κυβερνήσεων των κρατών μελών συνερχομένων στο Συμβούλιο.

2. Σύμφωνα με το άρθρο 248 της Συνθήκης, το Συνέδριο εξέτασε τις οικονομικές καταστάσεις που συνοψίζονται στους Πίνακες 1 και 2, όσον αφορά τη διαχείριση του Ταμείου για το οικονομικό έτος που έληξε την 31η Δεκεμβρίου 2002. Σύμφωνα με το άρθρο 13, παρ.1, της Απόφασης αριθ. 2002/176/EU, ο προϋπολογισμός εκτελέστηκε υπό την ευθύνη του Γενικού Γραμματέα της Συνέλευσης. Στην εν λόγω ευθύνη περιλαμβάνονταν η κατάρτιση και η παρουσίαση των οικονομικών καταστάσεων(2).

3. Το Συνέδριο διενέργησε τον έλεγχό του σύμφωνα με τις μεθόδους ελέγχου και τα ελεγκτικά πρότυπά του· τα τελευταία αποτελούν προσαρμογή των γενικώς αποδεκτών διεθνών ελεγκτικών προτύπων κατά τρόπο που να αντικατοπτρίζει τον κοινοτικό χαρακτήρα του πλαισίου εντός του οποίου λειτουργεί το Συνέδριο. Εξέτασε επίσης τα λογιστικά έγγραφα και εφάρμοσε τις ελεγκτικές διαδικασίες που κρίθηκαν αναγκαίες σε αυτό το πλαίσιο. Το Συνέδριο έλαβε με τον έλεγχο αυτό μια εύλογη βάση για να στηρίξει τη γνώμη που διατυπώνει παρακάτω.

4. Η εξέταση αυτή επέτρεψε στο Συνέδριο να λάβει την εύλογη διαβεβαίωση ότι οι λογαριασμοί για το οικονομικό έτος που έκλεισε στις 31 Δεκεμβρίου 2002 είναι αξιόπιστοι και ότι οι υποκείμενες πράξεις, στο σύνολό τους, είναι νόμιμες και κανονικές.

Η παρούσα έκθεση εγκρίθηκε από το Ελεγκτικό Συνέδριο στο Λουξεμβούργο κατά τη συνεδρίασή του της 10ης Απριλίου 2003.

Για το Ελεγκτικό Συνέδριο

Juan Manuel Fabra Vallés

Πρόεδρος

(1) ΕΕ L 60, 1.3.2002, σ. 56.

(2) Ένα μεγάλο ποσοστό ανθρωπίνων και υλικών πόρων που απαιτούνταν για τη λειτουργία της Συνέλευσης παρασχέθηκε από το Κοινοβούλιο, το Συμβούλιο και την Επιτροπή. Επιπλέον, οι εθνικές κυβερνήσεις και τα Κοινοβούλια κάλυψαν τις δαπάνες των αντιπροσώπων τους στη Συνέλευση.

Πίνακας 1

Ισολογισμός στις 31 Δεκεμβρίου 2002Πηγή:

Σύνοψη που καταρτίστηκε από το Ελεγκτικό Συνέδριο βάσει των οικονομικών καταστάσεων που συντάχθηκαν από τη Γενική Γραμματεία της Συνέλευσης.

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Πίνακας 2

Λογαριασμός διαχείρισης για το οικονομικό έτος 2002Πηγή:

Σύνοψη που καταρτίστηκε από το Ελεγκτικό Συνέδριο βάσει των οικονομικών καταστάσεων που συντάχθηκαν από τη Γενική Γραμματεία της Συνέλευσης.

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Σχόλια του Γενικού Γραμματέα της Συνέλευσης

Ο Γενικός Γραμματέας δεν έχει να διατυπώσει σχόλια για τις παρατηρήσεις του Συνεδρίου.
Διορθωτικό στην ετήσια έκθεση για το οικονομικό έτος 2000 - έκθεση σχετικά με τις δραστηριότητες που εμπίπτουν στο πλαίσιο του γενικού προϋπολογισμού, συνοδευόμενη από τις απαντήσεις των οργάνων

(Επίσημη Εφημερίδα των Ευρωπαϊκών Κοινοτήτων C 359 της 15ης Δεκεμβρίου 2001)

(2002/C 92/02)

Στη σελίδα 317, δεξιά στήλη, η απάντηση στο σημείο 7.16 της Επιτροπής πρέπει να διορθωθεί και να φέρει τον αριθμό 7.17, καθώς αποτελεί απάντηση στο κείμενο του σημείου 7.17 της επόμενης σελίδας. Το κείμενο της απάντησης στο σημείο 7.16 είναι το ακόλουθο: "7.16. ΑΠΑΝΤΗΣΗ ΤΗΣ ΕΠΙΤΡΟΠΗΣ

Στα τέλη Σεπτεμβρίου 2001, η Επιτροπή περιέλαβε το στοιχείο αυτό στις οριστικές δημοσιονομικές καταστάσεις της για το οικονομικό έτος 2000.

Η Επιτροπή βρίσκεται στο στάδιο της διαπραγμάτευσης νέας σύμβασης, με το βελγικό κράτος και την εταιρεία Berlaymont 2000, με στόχο τον οριστικό καθορισμό των δαπανών ανακαίνισης."
Διορθωτικό στην ετήσια έκθεση του Ελεγκτικού Συνεδρίου για το οικονομικό έτος 2000 - Έκθεση σχετικά με τις δραστηριότητες που εμπίπτουν στο πλαίσιο του γενικού προϋπολογισμού, συνοδευόμενη από τις απαντήσεις των οργάνων

(Επίσημη Εφημερίδα των Ευρωπαϊκών Κοινοτήτων C 359 της 15ης Δεκεμβρίου 2001)

(2003/C 36/12)

Στη σελίδα 71, το σημείο 2.38 και η υποσημείωση 24 (σχετικά με την "Ειδική εκτίμηση στα πλαίσια της δήλωσης αξιοπιστίας για την κοινή γεωργική πολιτική") και η σχετική απάντηση της Επιτροπής διαγράφονται.
Άρθρο 3, παράγραφος 2, στοιχείο ε)

«οι αναφορές στη “γραμμή του προϋπολογισμού” [στο αγγλικό κείμενο: “budget line” or “line in the budget”] στον κανονισμό (ΕΕ, Ευρατόμ) [νέος δημοσιονομικός κανονισμός] νοούνται ως αναφορές στη “χορήγηση” στον παρόντα κανονισμό·»

Ο αγγλικός όρος «line in the budget» δεν χρησιμοποιείται στον γενικό δημοσιονομικό κανονισμό του 2018 και, ως εκ τούτου, πρέπει να διαγραφεί από το αγγλικό κείμενο της πρότασης. [Η συγκεκριμένη πρόταση δεν αφορά το ελληνικό κείμενο της πρότασης]
65.

Η τελευταία πρόταση του άρθρου 33 παράγραφος 3 στοιχείο γ) της αγγλικής έκδοσης του σχεδίου κανονισμού θα πρέπει να διατυπωθεί ως εξής: «and provided the funds are NOT reallocated to operations which have been the subject of a financial correction». Επιπλέον, πάντα στην αγγλική έκδοση, το άρθρο 33 παράγραφος 5 στοιχείο β) παραπέμπει στην παράγραφο 2 στοιχεία α) και γ) του ίδιου άρθρου. Η εν λόγω παραπομπή θα πρέπει να διορθωθεί σε παράγραφο 3 στοιχεία α) και γ).
Γνωμοδότηση αριθ. 1/2004

του Ελεγκτικού Συνεδρίου των Ευρωπαϊκών Κοινοτήτων σχετικά με τροποποιημένη πρόταση κανονισμού του Συμβουλίου για την τροποποίηση του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων καθώς και του καθεστώτος που εφαρμόζεται στο λοιπό προσωπικό των Κοινοτήτων αυτών

(2004/C 75/01)

ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑÏΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 283,

την τροποποιημένη πρόταση της Επιτροπής της 18ης Νοεμβρίου 2003(1),

το αίτημα του Συμβουλίου για την έκδοση γνωμοδότησης σχετικά με την πρόταση αυτή, που περιήλθε στο Συνέδριο στις 28 Νοεμβρίου 2003,

Εκτιμώντας ότι η τροποποιημένη πρόταση της Επιτροπής υποβάλλεται μετά από διαβούλευση με τα λοιπά όργανα σχετικά με την αρχική πρόταση(2), για την οποία το Συνέδριο εξέδωσε τη γνωμοδότηση αριθ. 14/2002 της 5ης Δεκεμβρίου 2002(3),

ΕΞΕΔΩΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ:

1. Το Ελεγκτικό Συνέδριο υπενθυμίζει ότι στη γνωμοδότησή του αριθ. 14/2002 διατύπωσε ορισμένες παρατηρήσεις και συστάσεις, οι οποίες δεν ελήφθησαν όλες υπόψη.

2. Σχετικά με την τροποποιημένη πρόταση της Επιτροπής, όπως του διαβιβάστηκε, το Συνέδριο παρατηρεί ότι η μετάβαση στον τροποποιημένο κανονισμό υπηρεσιακής κατάστασης θα συνεπαχθεί ανωμαλίες με διακρίσεις σε ό,τι αφορά την πρόσληψη και τη νέα βαθμολογική κατάταξη του προσωπικού. Η Επιτροπή πρέπει να προτείνει έναν τρόπο αντιμετώπισης θεμάτων αυτής της φύσης.

3. Το Συνέδριο θεωρεί, γενικώς, ότι για όλα τα θέματα που σχετίζονται με την εφαρμογή του νέου κανονισμού υπηρεσιακής κατάστασης πρέπει να εξασφαλιστεί επαρκής συντονισμός μεταξύ των διαφόρων οργάνων.

Η παρούσα γνωμοδότηση εγκρίθηκε από το Ελεγκτικό Συνέδριο στο Λουξεμβούργο, στις 23 Φεβρουαρίου 2004.

Για το Ελεγκτικό Συνέδριο

Juan Manuel Fabra Vallés

Πρόεδρος

(1) Τροποποιημένη πρόταση κανονισμού του Συμβουλίου για την τροποποίηση του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων καθώς και του καθεστώτος που εφαρμόζεται στο λοιπό προσωπικό των Κοινοτήτων αυτών [έγγραφο COM (2003) 721 τελικό της 18ης Νοεμβρίου 2003].

(2) COM (2002) 213 τελικό της 24ης Απριλίου 2002.

(3) ΕΕ C 21 της 28.1.2003.
Γνωμοδότηση αριθ. 5/2003

του Ελεγκτικού Συνεδρίου των Ευρωπαϊκών Κοινοτήτων σχετικά με πρόταση κανονισμού του Συμβουλίου για τη θέσπιση ειδικών και προσωρινών μέτρων για την πρόσληψη υπαλλήλων των Ευρωπαϊκών Κοινοτήτων με την ευκαιρία της προσχώρησης της Κύπρου, της Τσεχικής Δημοκρατίας, της Εσθονίας, της Ουγγαρίας, της Λεττονίας, της Λιθουανίας, της Μάλτας, της Πολωνίας, της Σλοβακίας και της Σλοβενίας

(2003/C 224/02)

ΑΙΤΙΟΛΟΓΙΚΗ ΕΚΘΕΣΗ

Στις 17 Ιουνίου 2003, η Επιτροπή υπέβαλε πρόταση κανονισμού του Συμβουλίου για τη θέσπιση ειδικών και προσωρινών μέτρων για την πρόσληψη υπαλλήλων των Ευρωπαϊκών Κοινοτήτων με την ευκαιρία της προσχώρησης της Κύπρου, της Τσεχικής Δημοκρατίας, της Εσθονίας, της Ουγγαρίας, της Λεττονίας, της Λιθουανίας, της Μάλτας, της Πολωνίας, της Σλοβακίας και της Σλοβενίας(1).

Το Συμβούλιο, με επιστολή του που περιήλθε στο Συνέδριο στις 24 Ιουνίου 2003, ζητούσε από το τελευταίο να γνωμοδοτήσει σχετικά με την πρόταση αυτή.

Σκοπός της πρότασης είναι η προσωρινή παρέκκλιση, για την πρόσληψη υπαλλήλων από τα νέα κράτη μέλη, από τις σχετικές διατάξεις του κανονισμού υπηρεσιακής κατάστασης που αφορούν τις προσλήψεις.

Το Συνέδριο εξέτασε την πρόταση και εξέδωσε την παρούσα γνωμοδότηση:

ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 283,

την πρόταση της Επιτροπής της 17ης Ιουνίου 2003,

το αίτημα του Συμβουλίου για την έκδοση γνωμοδότησης σχετικά με την πρόταση αυτή, το οποίο περιήλθε στο Συνέδριο στις 24 Ιουνίου 2003,

ΕΞΕΔΩΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ:

Το Συνέδριο δεν έχει να διατυπώσει κανένα σχόλιο σχετικά με την πρόταση της Επιτροπής.

Η παρούσα γνωμοδότηση εγκρίθηκε από το Ελεγκτικό Συνέδριο στο Λουξεμβούργο, κατά τη συνεδρίασή του της 17ης Ιουλίου 2003.

Για το Ελεγκτικό Συνέδριο

Juan Manuel Fabra Vallés

Πρόεδρος

(1) COM(2003) 351 τελικό της 13ης Ιουνίου 2003.
Γνωμοδότηση αριθ. 10/2003

του Ελεγκτικού Συνεδρίου των Ευρωπαϊκών Κοινοτήτων σχετική με πρόταση κανονισμού του Συμβουλίου για την τροποποίηση του κανονισμού (ΕΚ, Ευρατόμ) αριθ. 2728/94 που αφορά την ίδρυση ταμείου εγγύησης για τις εξωτερικές δράσεις

(2004/C 19/02)

ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 248 και 279,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 160Γ και 183,

την πρόταση κανονισμού του Συμβουλίου για την τροποποίηση του κανονισμού (ΕΚ, Ευρατόμ) αριθ. 2728/94 σχετικά με την ίδρυση ταμείου εγγύησης για τις εξωτερικές δράσεις(1),

την απόφαση του Συμβουλίου, της 27ης Οκτωβρίου 2003, για προαιρετική διαβούλευση με το Συνέδριο σχετικά με την πρόταση αυτή, η οποία περιήλθε στο Συνέδριο την ίδια ημέρα,

ΕΞΕΔΩΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ:

Το Συνέδριο εκφράζει τη λύπη του για την πρόταση που υπέβαλε η Επιτροπή για παράταση της προβλεπόμενης προθεσμίας για την υποβολή της ετήσιας έκθεσης σχετικά με το ταμείο από τις 31 Μαρτίου στις 30 Ιουνίου.

Θεωρεί ότι η εν λόγω έκθεση περιλαμβάνει χρήσιμες πληροφορίες για τις εργασίες του στο πλαίσιο του ετήσιου ελέγχου, οι οποίες πραγματοποιούνται μετά την υποβολή του λογαριασμού διαχείρισης και του δημοσιονομικού ισολογισμού του ταμείου από τον Απρίλιο έως τον Ιούνιο. Ελπίζει να μπορεί να εξακολουθήσει να έχει στη διάθεσή του αυτές τις πληροφορίες εντός της ενδεδειγμένης προθεσμίας.

Η παρούσα γνωμοδότηση εγκρίθηκε από το Ελεγκτικό Συνέδριο στο Λουξεμβούργο, κατά τη συνεδρίασή του της 17ης και 18ης Δεκεμβρίου 2003.

Για το Ελεγκτικό Συνέδριο

Juan Manuel Fabra Vallés

Πρόεδρος

(1) COM(2003) 604 τελικό της 13.10.2003.
Γνωμοδότηση αριθ. 4/2002

του Ελεγκτικού Συνεδρίου των Ευρωπαϊκών Κοινοτήτων σχετικά με τροποποιημένη πρόταση που αφορά κανονισμό του Συμβουλίου για την τροποποίηση του κανονισμού (Ευρατόμ, ΕΚΑΧ, ΕΟΚ) αριθ. 549/69 περί καθορισμού των κατηγοριών των υπαλλήλων και του λοιπού προσωπικού των Ευρωπαϊκών Κοινοτήτων στους οποίους εφαρμόζονται οι διατάξεις του άρθρου 12, του άρθρου 13 δεύτερη παράγραφος και του άρθρου 14 του πρωτοκόλλου περί των προνομίων και ασυλιών των Κοινοτήτων

(Στόχος: επιβολή φόρων στους δικαιούχους της αποζημίωσης που προβλέπεται σε περίπτωση οριστικής λήξης των καθηκόντων)

(2002/C 225/01)

ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 248, παράγραφος 4,

το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως το άρθρο 16,

την τροποποιημένη πρόταση της Επιτροπής της 25ης Μαρτίου 2002(1),

το αίτημα του Συμβουλίου για γνωμοδότηση σχετικά με την εν λόγω τροποποιημένη πρόταση, το οποίο περιήλθε στο Συνέδριο στις 11 Απριλίου 2002,

Εκτιμώντας τα ακόλουθα:

(1) Η τροποποιημένη πρόταση της Επιτροπής έχει ως στόχο την εφαρμογή του άρθρου 13 του πρωτοκόλλου περί των προνομίων και ασυλιών των Ευρωπαϊκών Κοινοτήτων στους δικαιούχους της αποζημίωσης που προβλέπεται σε περίπτωση οριστικής λήξης των καθηκόντων, όπως προβλέπει η Επιτροπή στις προτάσεις κανονισμών που υπέβαλε στις 25 Μαρτίου 2002, σχετικά με τη θέσπιση ειδικών μέτρων που αφορούν την οριστική λήξη των καθηκόντων υπαλλήλων της Επιτροπής των Ευρωπαϊκών Κοινοτήτων, της Γενικής Γραμματείας του Συμβουλίου της Ευρωπαϊκής Ένωσης, του Ευρωπαϊκού Κοινοβουλίου και των εκτάκτων υπαλλήλων που απασχολούνται στις πολιτικές ομάδες του Ευρωπαϊκού Κοινοβουλίου.

(2) Στόχος του προαναφερθέντος άρθρου 13 είναι να επιβάλλεται στους υπαλλήλους και το λοιπό προσωπικό των Κοινοτήτων φόρος, υπέρ των Κοινοτήτων, επί των αποδοχών, μισθών και λοιπών αμοιβών που τους καταβάλλονται και να απαλλάσσονται οι εν λόγω υπάλληλοι και το λοιπό προσωπικό από την επιβολή εσωτερικών φόρων επί των αποδοχών, μισθών και λοιπών αμοιβών που τους καταβάλλονται από τις Κοινότητες,

ΕΞΕΔΩΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ:

Η πρόταση τροποποίησης, που προβλέπει την εφαρμογή του κανονισμού (Ευρατόμ, ΕΚΑΧ, ΕΟΚ) αριθ. 549/69 στους δικαιούχους της αποζημίωσης που προβλέπεται σε περίπτωση οριστικής λήξης των καθηκόντων, δεν συνεπάγεται τη διατύπωση παρατηρήσεων από το Συνέδριο.

Η παρούσα γνωμοδότηση εκδόθηκε από το Ελεγκτικό Συνέδριο στο Λουξεμβούργο, κατά τη συνεδρίασή του της 10ης και 11ης Ιουλίου 2002.

Για το Ελεγκτικό Συνέδριο

Juan Manuel Fabra Vallés

Πρόεδρος

(1) COM (2002) 136 τελικό, της 20ής Μαρτίου 2002.
Γνωμοδότηση αριθ. 4/2001

σχετικά με πρόταση κανονισμού του Συμβουλίου για την τροποποίηση του κανονισμού (Ευρατόμ, ΕΚΑΧ, ΕΟΚ) αριθ. 549/69 περί καθορισμού των κατηγοριών των υπαλλήλων και του λοιπού προσωπικού των Ευρωπαϊκών Κοινοτήτων στους οποίους εφαρμόζονται οι διατάξεις του άρθρου 12, του άρθρου 13 δεύτερο εδάφιο και του άρθρου 14 του πρωτοκόλλου περί των προνομίων και ασυλιών των Κοινοτήτων (θέμα: φορολόγηση των δικαιούχων της αποζημίωσης οριστικής εξόδου από την υπηρεσία)

(2001/C 162/03)

ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 248 παράγραφος 4,

το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως το άρθρο 16,

την πρόταση της Επιτροπής της 31ης Ιανουαρίου 2001,

το αίτημα, που διατύπωσε το Συμβούλιο, για διαβούλευση με το Ελεγκτικό Συνέδριο σχετικά με αυτή την πρόταση, το οποίο περιήλθε στο Συνέδριο στις 19 Φεβρουαρίου 2001,

Εκτιμώντας:

ότι η πρόταση της Επιτροπής έχει ως στόχο την εφαρμογή του άρθρου 13 του πρωτοκόλλου περί των προνομίων και ασυλιών των Ευρωπαϊκών Κοινοτήτων στους δικαιούχους της προβλεπόμενης αποζημίωσης σε περίπτωση οριστικής εξόδου από την υπηρεσία, την οποία περιέλαβε η Επιτροπή στην πρόταση κανονισμού που υπέβαλε στις 31 Ιανουαρίου 2001, για τη θέσπιση, στο πλαίσιο της μεταρρύθμισης της Επιτροπής, ειδικών μέτρων σχετικά με την οριστική έξοδο από την υπηρεσία υπαλλήλων της Επιτροπής των Ευρωπαϊκών Κοινοτήτων·

ότι το προαναφερθέν άρθρο 13 έχει ως στόχο, αφενός, το να υπόκεινται οι υπάλληλοι και το λοιπό προσωπικό των Κοινοτήτων σε φόρο, υπέρ των τελευταίων, επί των αποδοχών, μισθών και λοιπών αμοιβών που καταβάλλουν οι Κοινότητες και, αφετέρου, να απαλλάσσονται οι εν λόγω υπάλληλοι και το λοιπό προσωπικό από την επιβολή εσωτερικών φόρων επί των αποδοχών, μισθών και λοιπών αμοιβών που καταβάλλουν οι Κοινότητες,

ΕΞΕΔΩΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ:

1. Η πρόταση τροποποίησης που προβλέπει την εφαρμογή του κανονισμού (Ευρατόμ, ΕΚΑΧ, ΕΟΚ) αριθ. 549/69 στους δικαιούχους της προβλεπόμενης αποζημίωσης σε περίπτωση οριστικής εξόδου από την υπηρεσία, στο άρθρο 4 του κανονισμού για τη θέσπιση ειδικών μέτρων σχετικά με την οριστική έξοδο από την υπηρεσία υπαλλήλων της Επιτροπής των Ευρωπαϊκών Κοινοτήτων, η οποία εγκρίθηκε από την Επιτροπή στις 31 Ιανουαρίου 2001 και, στη συνέχεια, διαβιβάστηκε στο Συμβούλιο στις 2 Φεβρουαρίου, δεν συνεπάγεται τη διατύπωση παρατήρησης από το Συνέδριο.

Η παρούσα γνωμοδότηση εγκρίθηκε από το Ελεγκτικό Συνέδριο στο Λουξεμβούργο, κατά τη συνεδρίασή του της 5ης Απριλίου 2001.

Για το Ελεγκτικό Συνέδριο

Jan O. Karlsson

Πρόεδρος
Γνωμοδότηση αριθ. 9/2001

για μια πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την ποινική προστασία των οικονομικών συμφερόντων της Κοινότητας

[2001/0115 (COD) - COM(2001) 272 τελικό]

(υποβαλλόμενη δυνάμει του άρθρου 280 παράγραφος 4 της συνθήκης ΕΚ)

(2002/C 14/01)

ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 280, παράγραφος 4,

την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την ποινική προστασία των οικονομικών συμφερόντων της Κοινότητας,

την αίτηση γνωμοδότησης για την πρόταση αυτή που υπέβαλε το Συμβούλιο στο Ελεγκτικό Συνέδριο στις 29 Οκτωβρίου 2001 την οποία έλαβε το Συνέδριο στις 5 Νοεμβρίου 2001,

ΕΞΕΔΩΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ:

Το Ελεγκτικό Συνέδριο εκφράζει την ικανοποίησή του για την πρωτοβουλία της Επιτροπής να προτείνει μια οδηγία σχετικά με την ποινική προστασία των οικονομικών συμφερόντων της Κοινότητας, με σκοπό να υποκαταστήσει ή/και να ενοποιήσει τα μέσα του τρίτου πυλώνα με κοινοτικές πράξεις που εγκρίνονται στις νέες βάσεις τις οποίες καθιστά διαθέσιμες η συνθήκη του Άμστερνταμ.

Το Συνέδριο παρατηρεί ότι η πρωτοβουλία αυτή εντάσσεται στο πνεύμα της σύστασης που πρότεινε προς την κατεύθυνση αυτή στις παρατηρήσεις του για την πρόταση κανονισμού του Συμβουλίου σχετικά με την προστασία των οικονομικών συμφερόντων των Κοινοτήτων, καθώς και για την πρόταση πράξης του Συμβουλίου για την κατάρτιση της σύμβασης σχετικά με την προστασία των οικονομικών συμφερόντων των Κοινοτήτων (παρατηρήσεις οι οποίες εγκρίθηκαν στις 22 Φεβρουαρίου 1995, σημείο 26).

Το Συνέδριο θεωρεί ότι η έγκριση νέων κοινοτικών νομικών μέσων που αποβλέπουν στην εφαρμογή της απαίτησης, η οποία διατυπώνεται στο άρθρο 280 της συνθήκης ΕΚ, μιας πραγματικής και ισότιμης προστασίας στα κράτη μέλη κατά της απάτης που θίγει τα οικονομικά συμφέροντα της Κοινότητας, εντάσσεται στο ίδιο πνεύμα με τις συμβάσεις και τα πρωτόκολλα που τελούν υπό επικύρωση. Τα τελευταία αυτά, εν πάση περιπτώσει, θα καλύπτουν γενικότερα τον ίδιο τομέα.

Κρίνει, όπως είχε καταδείξει στις προαναφερθείσες παρατηρήσεις του, ότι μια οδηγία αποτελεί επαρκές μέσο για να εφαρμοστεί μια αποτελεσματική προστασία των οικονομικών συμφερόντων της Ευρωπαϊκής Κοινότητας.

Το Ελεγκτικό Συνέδριο είναι της γνώμης ότι μία προστασία κατά το δυνατόν πλήρης και αποτελεσματική των οικονομικών συμφερόντων της Κοινότητας καθιστά αναγκαίες ορισμένες διευκρινίσεις σχετικά με:

- τον ορισμό ορισμένων από τα αδικήματα αυτά,

- ορισμένες πτυχές των κυρώσεων που πρέπει να εφαρμόσουν τα κράτη μέλη.

Οι τροποποιήσεις που προτείνει σχετικά το Συνέδριο στο κείμενο της Επιτροπής, καθώς και η αιτιολόγησή τους, παρουσιάζονται στο παράρτημα υπό μορφή πίνακα.

Η παρούσα γνωμοδότηση εγκρίθηκε από το Ελεγκτικό Συνέδριο στο Λουξεμβούργο κατά τη συνεδρίασή του της 8ης Νοεμβρίου 2001.

Για το Ελεγκτικό Συνέδριο

Jan O. Karlsson

Πρόεδρος

>ΘΕΣΗ ΠΙΝΑΚΑ>